প্রশ্ন (৫/২০৫) : অনেকের মুখে শোনা যায় যে, বানর পূর্বকালে মানুষ ছিল। এ কথার সত্যতা জানিয়ে বাধিত করবেন।  -মুহাম্মাদ হারূনুর রশীদ  সুকদেবপুর, তানোর, রাজশাহী।  উত্তর : কথাটি সম্পূর্ণ ভিত্তিহীন। দাঊদ (আঃ)-এর সময় নাফরমান ইহুদী সম্প্রদায়ের যাদের আকৃতি পরিবর্তিত হয়ে বানর-শূকরে পরিণত হয়েছিল (বাক্বারাহ ৬৫) ঐ বানর থেকে কোন বংশ বিস্তার ঘটেনি। ইবনু আববাস (রাঃ) বলেন, তারা কিছু খেতে পারত না, পান করতে পারত না। তারা মাত্র তিন দিন বেঁচে ছিল (কুরতুবী)। রাসূলুল্লাহ (ছাঃ) বলেন,  الممسوخ لا ينسل  দচেহারা বিকৃতরা কোন বংশ বিস্তার করে না (মুসলিম, কুরতুবী হা/৫৪২)। আল্লাহ এদের সমূলে ধ্বংস করেছিলেন। সুতরাং বানর পূর্বকালে মানুষ ছিল বা মানুষ পূর্বকালে বানর ছিল, কোনটাই ঠিক নয়। বরং বানর আল্লাহ পাকের একটি স্বতন্ত্র সৃষ্টি।